Publication: Magyar Közlöny
Issue: MK-2003-99 (Year: 2003, Number: 99)
Era: 1990-2004
Section: a 98/2003. (VIII. 22.) FVM rendelethez
Paragraph Index: 601

a) bevezetõ takarítás és fertõtlenítés: aa) az állatok leölése közben minden szükséges intézkedést meg kell tenni, hogy elkerülhetõ legyen az afrikai sertéspestis vírusának szétszóródása. Ide tartozik nagyteljesítményû fertõtlenítõ berendezés alkalmazása, fertõtleníthetõ vagy egyszerhasználatos védõruhák használata, zuhanyozás lehetõségének biztosítása, használt eszközök és felszerelések fertõtlenítése, épületek áramtalanítása, ab) a leölt állatok hulláit fertõtlenítõszerrel le kell permetezni, ac) ha a testeket megsemmisítés céljából el kell szállítani a gazdaságból, zárt és csurgásmentes konténereket kell használni, ad) amint a sertések hulláit ártalmatlanítás céljából eltávolították, a gazdaság azon részeit, ahol ezeket az állatokat tartották, illetve a többi épület, udvar stb. azon részeit, amelyik fertõzõdött a leölés, levágás vagy postmortem vizsgálat során, a 12. §-nak megfelelõen jóváhagyott fertõtlenítõszerrel le kell permetezni, ae) a szöveteket vagy a vért, amely a levágás vagy postmortem vizsgálat, illetve az épületek, udvarok, eszközök stb. durva szennyezõdésekor jut a felszínre, óvatosan össze kell gyûjteni, és a hullákkal együtt ártalmatlanítani kell, af) a felhasznált fertõtlenítõszert legalább 24 órán át a felületen kell hagyni;

Source: https://magyarkozlony.hu/hivatalos-lapok/3b49b916f367e2f37afa085b96982b56304d88fd/dokumentumok/56589fe2ed6a447a4e8efbbac40b3a9a6e87fa24/letoltes